डिम्‍पली जी पहली बार मुशायरे में आईं हैं लेकिन ग़ज़ल से लगता है कि वे सिद्धहस्‍त शायरा हैं । एक पंक्ति जो दिमाग में बैठ गई वो है तिमिर को सख्‍़त हिदायत है चुप रहे शब भर, कुछ अलग सा प्रयोग साहित्‍य में हमेशा अच्‍छा लगता है और ये पंक्ति उसी प्रयोग की पंक्ति है । एक और मिसरा ग़ज़ब का बना है बड़ा वीरान सा रहता है आजकल मौसम, बाद में उतना ही सुंदर मिसरा सानी । और सलीके से खफा होने की तो बात ही अलग है । प्रेम के शेर वैसे भी हमेशा ही आनंद देते हैं । मकता भी खूब है । सुंदर ग़ज़ल बहुत सुंदर ग़ज़ल, वाह वाह वाह ।